钦定古今图书集成/历象汇编/庶征典/第108卷 > 北齐
## 钦定古今图书集成/历象汇编/庶征典/第108卷 > 北齐

### 武成帝河清三年饥

按：《北齐书武成本纪》：河清三年，“是岁山东大水，饥死
者不可胜计。诏发赈给，事竟不行。”

河清四年，年谷不登。

按：《北史齐武成本纪》：“四年二月壬申，以年谷不登，禁
酤酒。”

### 后主武平四年山东饥

按《北齐书后主本纪》，不载　按《隋书五行志》：“齐后主
武平四年，山东饥。是时大兴土木之功于仙都苑，又
起宫于邯郸，穷侈极丽。后宫侍御千馀人，皆宝衣玉
食。逆中气之咎也。”

武平六年，饥。

按《北齐书后主本纪》：七年“春正月壬辰，诏去秋以来，
水潦人饥不自立者，所在付大寺及诸富户，济其性
命。”